[image: image1.jpg]NrvavVnrixn nav

shoham@shoham.muni.il www.shoham.muni.il ,03-9723029 :0{79 ,03-9723000 :70 73142 ,0nY¥ ,1.T.N,63 DTINN 1IN





מועצה מקומית שהם









פרוטוקול ישיבת מליאה  מס' 11
יום שלישי, כד' בכסלו תשע"ב ,  20.12.11
נוכחים  :
 גיל ליבנה-יו"ר, איתן פטיגרו, גלעד רבינוביץ , דפנה רבינוביץ, יצחק שטרנברג, 
                     חגית וינטראוב, שלומי סויסה, יצחק פינברג, יוסי לוי.

 התנצלו   :    משה מזרחי, איציק בונצל, שימי אלבאז,  יצחק דהן.

השתתפו :
   שי אברהמי, ישראל שטרסברג, איריס לוין, אמיר בן עזר, דגנית שטיניג, 
                     תמיר פוגל, עו"ד מורן דדשוב, דר' אבנר רשף.

רשמה      :    ליה ויסמן. 

    על סדר היום :  

1. אישור פרוטוקולים ואסיפה כללית מיום 29.11.11
2. אישור תכנית פיתוח תלת שנתית לשנים  2012 -2014
3. אישור תכנית פיתוח לשנת 2012 
4. שנת 'אורח חיים בריא' – הצגת התוכנית
5. אישור תבחינים לתמיכות
6. תב"רים לאישור 

7. תקציב 2011
    א. אישור דוח רבעון 3 לשנת 2011
  ב. עדכון תקציב שנתי
8. אישור דוח מבקר המועצה לשנת 2010 

9. מועדי ישיבות מליאה לשנת 2012
10. אישור פרוטוקול ועדת קשרי חוץ מיום 29.11.11
11. עדכונים
12. שונות

1. אישור פרוטוקולים ואסיפה כללית מיום 29.11.11
יו"ר
:
האם יש הערות לפרוטוקולים ישיבות מליאה ואסיפה כללית מיום 29.11.11?

      מחליטים פה אחד

1.  לאשר ישיבת מליאה שלא מן המניין מס' 9  
2. לאשר מליאה מס' 10 מיום 29.11.11
3. לאשר  אסיפה כללית החברה העירונית חמש מיום 29.11.11

2. אישור תכנית פיתוח תלת שנתית לשנים  2012 -2014
יו"ר
:
גבשנו תכנית פיתוח תלת שנתית לשלוש השנים הבאות. תכנית זו ממקדת את הפרויקטים 
                   לביצוע בטווח הקצר כנגזרת של חשיבה אסטרטגית ארוכת טווח הלוקחת בחשבון את 
                   פני היישוב היום, הגדרת הפרויקטים הרלוונטיים לתקצוב בטווח הקצר תוך 
                   בחינת החזון הכולל והסתכלות על העתיד. בעריכת פרוגרמה לקחנו בחשבון את צורכי 
                   הציבור. התוכנית כוללת צפי הכנסות שנתי ותלת שנתי וע"פ זה הוכנו הפרויקטים.



התוכנית הוכנה ע"י איריס דרורי מחברת אורבניקס, החברה מלווה את שהם מהכנת 
                   התוכנית האסטרטגית הראשונה של היישוב ועוד תוכניות אחרות שהיה להם חלק בתכנון 
                   היישוב.  הניתוח הפרוגרמתי הוכן עם מנהלי האגפים שהציגו את צורכי הישוב מול המצב 
                   הקיים. מהתוכנית ניתן ללמוד ששהם הגיע להישגים בסטנדרטים גבוהים ביחס למקובל.


הפרוגרמה סוקרת ניצול שטחים חומים ועתודות מול צורכי היישוב, כגון : קאנטרי , 
                   מכללה, מרכזי פנאי נוספים. 



מציג טבלה הכוללת מערך פרויקטים חדשים במבני הציבור הקיימים בתחומים השונים: 
                   חינוך, תרבות, ספורט ופנאי, דת, בריאות וכיו"ב. לדוגמא, מבנה אולפנה/ישיבה שלהבת 
                   אנו צופים לאכלס במהלך חודש ינואר, קדמנו את בניית אולם ספורט באולפנה/ישיבה 
                   לשנה הקרובה, המשך בינוי בבי"ס יהלום, שלב אחרון מנהלה. מתחם שפ"י והרווחה, 
                   שדרוג ושיפוץ מוסדות חינוך במשך שלוש השנים הבאות בעלות כ- 6,000,000 ₪. מגרשי 
                   ספורט, קירוי מגרשי ספורט בתיכון, ניצנים ויהלום מול מפעל הפיס והטוטו. הרחבת 
                   תוכנית המחשוב נסיים כבר בשנת 2012 בעזרת תרומה בסך 300,000$ של משפחת ספרא .


בינוי מרכז למחוננים שפועל זאת השנה השישית ללא מתחם קבוע, אי אפשר כל שנה 
                   לנייד אותם ממבנה למבנה, חסר להם ע"פ תוכנית הלימודים מעבדה מרחבי למידה ועוד.


בתחום איכות הסביבה צריך לחדש את מערכות ההשקיה, שדרוג גני ציבור ותיקים, 
                   חידוש כבישים, תפעול תוכנית הפרדה במקור בסיוע המשרד לאיכות הסביבה. שדרוג 
                   ואחזקת קווי מים, החלפת שעונים, שדרוג מתחם 'חרבת תנשמת' בפארק שהם עם קק"ל. 
                   בתחום האנרגיה התייעלות וחסכון בחשמל, תחנת שאיבה  בית עריף מול מ"א חבל 
                   מודיעין, שדרוג  קו ביוב כפר גינתון – לוד צפון קו ביוב - לוד במימון קרן פיתוח. שבילי 
                   אופניים, גן החבל שלב ג' , שדרוג גן המגדל – פרויקט גן מנהיגות הכולל מתקנים אתגריים 
                   בסיוע  תרומת יוצאי שירות הבטחון הכללי. מועדון גמלאים נוסף או מועדון יום לקשיש 
                   מרכז טיפולי כולל מטפלות לקשישים שפחות עצמאיים. שדרוג ככרות בסיוע משרד 
                   התחבורה. 
                   בתחום הספורט- הרחבה ושדרוג מגרש הכדורגל כולל יציעים, שדרוג מתקן סקיטפארק, 
                   הרחבת חדר כושר בבריכה, מיזוג אולמות ספורט . 

                   בתחום התרבות- שיפוץ מבני תרבות כולל כותר פיס, מרכז אתגר, הגדלת במה במרכז  
                   אומנויות הבמה וחדר שחקנים.


       נוער – מועדון בני עקיבא, מתחם הרכבים במועדון הנוער.


       דת – הקמת בי"כ בשכונת כרמים, הקמת מקווה נוסף לנשים ושדרוג מבני בתי כנסת.


       התקציב לתוכנית לשלוש השנים הבאות עומד על כ- 267 מיליון ₪, עיקר המימון היטלי 
                   פיתוח מאזור תעשיה צפוני והיטלי פיתוח משכונת כרמים.

     מחליטים פה אחד

                        אישור תכנית פיתוח תלת שנתית לשנים  2012 -2014
3. אישור תכנית פיתוח לשנת 2012 
יו"ר
:
נגזרת מתוכנית הפיתוח התלת שנתי אנו הכנו תוכנית פיתוח לשנת 2012.  מקורות 
                   המימון: היטלי השבחה כ- 22 מלש"ח, היטלי פיתוח כ- 2 מלש"ח, היטלי פיתוח עתידי 
                   מכרמים וקרן שיקום מים כ- 66 מלש"ח, הלוואות כ- 350 אלש"ח ומימון משרדי 
                   הממשלה כ- 15 מלש"ח.

                   צפויות הכנסות נוספות כגון : התביעה מול המינהל שתניב הכנסה של כ-10 מיליון ₪,  
                   בנוסף הפסיקה בתביעה תגדיל את היטלי ההשבחה מ- 10% ל- 12% ולכן סעיף הכנסה 
                   מהיטלי השבחה יגדל.

מחליטים פה אחד

                   לאשר תוכנית פיתוח לשנת 2012
4. שנת 'אורח חיים בריא' – הצגת התוכנית
יו"ר
:
הנושא המרכזי השנה הינו 'אורח חיים בריא', נמצא אתנו הערב דר' אבנר רשף אחד 
                   ממובילי התוכנית והוא יציג בפנינו את עקרי התוכנית.

דר' אבנר רשף : 
אנו מובילים תוכנית חינוכית בנושא מניעה ואימוץ אורח חיים בריא, היתרון שיש לשהם 
                   מתבטא ביכולת הכלכלית, החשיבתית והמוכנות לדאגה לבריאות  אנחנו מדברים על 
                   תוכנית המובנת על תפיסה דינמית הכוללת תזונה, איזון אנרגטי, ספורט וסביבה נקיה. 
                   הלוגו משקף את כל התוכנית כשהחלק המודגש הוא המרכז, הלב. מטרת התוכנית לצקת 
                   תוכן מעשי בהתאמה לכל הגילאים, חינוך למודעות לאורח חיים בריא, עידוד לספורט 
                   'מאלופים לאלפים', עידוד האנשים שיעשו למען עצמם. השנה תצליח אם נשנה תודעה, 
                   אם נגיע למצב שכל אחד יעשה חשבון נפש אישי. מניעת המחלות תביא לסביבה בריאה 
                   ופעילה.




תזונה – להתחיל מגיל צעיר , עודף משקל גורם ליתר לחץ דם לסכרת , 50%  מחולי סכרת 
                   הם עם עודף משקל. 

                            דרכי פעולה - הסברה שווק ופרסום, ייזום, תאום, הפעלה ויישום תוכניות לאורך כל 
                   השנה. הישוב מוכן לפעילויות אלו. ישנם מתקני ספורט, אולמות ספורט, פארק שהם 
                   וסיום השבילים סביב שהם יאפשרו פעילות קרובה לטבע. קיימנו ישיבת היגוי ראשונה 
                   אנו ממליצים לקיים עוד ישיבות, כולם מוזמנים.




מדדי ביצוע – זה יהיה הישג אם יהיה גידול של 20% במספר התושבים שיעסקו 
                   בפעילויות כגון : תזונה נכונה, פעילות שנגיע לכל הגילאים. ההמלצה לקיים סקר כדי 
                   לבדוק אפקטיביות לתוכנית.

דפנה רבינוביץ :
האם התקציב מאושר?


יו"ר
:
כן , התוכנית מתוקצבת.

אמיר
:
דוגמאות לפעילות : ספורטיאדה - שבוע של פעילויות והפעלות ספורט עממיות חינם,
 חודש מחול לקהל כל שבת מ 10.00 - 12.00 אולם יהלום, יום ספורט בריאות לגמלאים, 
 קפה אופניים- הקמת מתחם חנייה לרוכבי אופניים ליד קפה קפה, בגני הילדים קיום 
 סדנאות בנושא תזונה ופעילות גופנית, יום ספורט לעובדי מועצה, הכנת חוברת אורח 
 חיים בשביל הבריאות, הכנת מפת שבילים ומתקני ספורט, יריד ירוק-דגשים בנושאי 
 ספורט תזונה ובריאות.

דר' אבנר רשף :
הישוב שהם חתם על אמנה "עיר בריאה" זהו גוף הכולל בתוכו הרבה ערים ורשויות 
                   שהתחייבו לקיום תוכניות בנושא, גוף זה מכבד מאוד את שהם ורואה בנו כרשות שגם 
                   מבצעת את התוכניות ולכן אני חושב שצריך למנות נאמן בריאות כאיש קשר מול קופות 
                   החולים וגורמים נוספים שיהיו שותפים לתוכנית ולא רק איכות הסביבה.

יצחק שטרנברג :
ברכות על מגוון הפעילויות , האם ישנם מחקרים מדעיים שמפרטים גורמי סיכון? האם 
                   אפשר להצביע על שרשרת סביבתית  או פעילות שצריך לעשות בכדי למנוע מחלות? 


                   לדוגמא : בעיות לב, מה גורם ללחץ, האם למעט שעות שינה יש השפעה ? האם ניתן להכין 
                   תוכנית להפחתת לחץ ? האם ניתן לתת כלים לתלמידים בתקופת הבגרויות והגיוס לצבא?

 דר' אבנר רשף :
אין הגדרה ברורה לנושא לחץ, זה אישי לכל אחד. אנחנו נמצאים בחברה בעלת אורח 
                   חיים תחרותי מודרני. אנחנו לא קהילה ללא רכבים, עם רמת זיהום נמוכה ועוסקים 
                   במדיטציה. אנחנו יכולים לטפל בשינוי תזונתי בהסבר לכמות קלוריות נכונה ושריפת 
                   קלוריות, הפחתת משקל .

יצחק שטרנברג :
האם אתם יכולים להציג תוצאות ולא נסיבות, האם יש מחקרים בנושא?

דר' אבנר רשף :
אנחנו לא חיים במעבדה, אנשים חיים ולחץ הוא לחץ אי אפשר לבצע ניסוי בתנאים 
                   אידיאלים. אני יכול לציין שיש מחקרים המציינים שאורח חיים בריא מונע מחלות ולזה 
                   יש תוצאות.


יו"ר
:
אנחנו נקיים 6 הרצאות בנושא אורח חיים בריא ואחד מהנושאים יהיה נושא לחץ.




אני רוצה להודות לדר' אבנר רשף על שיתוף הפעולה ותרומתו לתוכנית.

 מחליטים פה אחד




לאשר תוכנית לשנת אורח חיים בריא  

5. אישור תבחינים לתמיכות
יו"ר
:
מציג את התבחינים לתמיכות לשנת 2012.



האם יש הערות?

      מחליטים פה אחד



לאשר תבחינים ותמיכות לשנת 2012

6. תב"רים לאישור 
1. סגירת תב"רים

יו"ר
:
ישנם 31 תב"רים שפעילותם הסתיימה ובתום השנה אנחנו סוגרים. ישנם תב"רים 
                   שסיימנו בעודף וישנם בגרעון בסה"כ הסופי ישנו את גרעון של 11,385 ₪ חשבון זה
                   ימומן מקרן עבודות פיתוח.

2. תב"רים לאישור

תכנון 2012 תב"ר 443 – לאשר תקציב בסך 200,000 ₪ לקידום תוכניות פיתוח שאושרו בתכנית הרב שנתית ואין להם עדיין מקור מימון. מקור מימון : קרן עבודות פיתוח.

תכנון אזור תעסוקה דרומי תב"ר 442 – אישור תקציב בסך מיליון ₪ לקידום תוכנית הפיתוח של אזור התעסוקה הדרומי. מקור מימון : הלוואה, פירעון ההלוואה יהיה מכספי היטלי הפיתוח שתגבה המועצה בעתיד.

מחליטים פה אחד

1. סגירת תב"רים
תב"ר 251 – גנ"י שכונת רקפות
סגירת תב"ר בסך 9,837 ₪ - ק.ע.פ.

תב"ר 281 – הסדרת מפרץ לאוטובוסים רח' מכבים 
סגירת התב"ר בסך 11,535 ₪ - ק.ע.פ.

תב"ר 302 – הסדרת צומת מודיעים הזית
סגירת התב"ר בסך 11,088 ₪ - ק.ע.פ.

תב"ר 305 – הסדרי בטיחות וסובה בי"ס אבן חן
סגירת התב"ר בסך 70,500 ₪  – ק.ע.פ.

תב"ר 307 – הנגשת כיתת ליקויי שמיעה+מזגן
סגירת התב"ר בסך 756 ₪ - ק.ע.פ.

תב"ר 331 – חידוש תשתיות –רח' הבדולח
סגירת התב"ר בסך 5,134 ₪ - ק.ע.פ.

תב"ר 330 – בינוי והשלמות לפתיחת חט"ב 
סגירת התב"ר בסך 1,991 ₪ - ק.ע.פ.

תב"ר 348 – ציוד וריהוט לבתי ספר
סגירת התב"ר בסך 171 ₪ - ק.ע.פ.

תב"ר 378 – הנגשת כיתת ליקויי שמיעה בתיכון
סגירת התב"ר בסך 1,346 ₪ - ק.ע.פ.

תב"ר 391 – בית עלמין חדיד
                                      סגירת התב"ר בסך 116 ₪ - ק.ע.פ.



2. לאשר את התב"רים:
תב"ר 442 – תכנון אזור תעסוקה דרומי


תקציב בסך של  1,000,000₪  - הלוואה. 

תב"ר 443 – תכנון 2012
                                   

תקציב בסך של 200,000 ₪ במימון קרן עבודות 
                                                                                               פיתוח.

7. תקציב 2011
    א. אישור דוח רבעון 3 לשנת 2011
יו"ר
:
מציג את הדוח, סיימנו בעודף של 445 אש"ח בדוח רבעון 3 לשנת 2011. אנחנו צופים 
                   שגם השנה נסיים באיזון תקציבי . ישנה עלייה בשיעורי הגבייה.

דפנה רבינוביץ :
האם עדכון הארנונה השנה מתקזז עם הפחתת אגרת שמירה?


יו"ר
:
אכן כן, ויש בתי אב שישלמו פחות מאשתקד.

    ב. עדכון תקציב שנתי
יו"ר
:
ישנה תוספת הכנסה של 126 אש"ח, בהמשך למדידות שבצענו במרכז מסחרי. הכנסה זו 
                   ננתב לרכישת ציוד יסודי לחט"ב יהלום, ציוד יסודי לבתי הספר היסודיים, חט"ב דתית.

        מחליטים פה אחד לאשר

1. דוח רבעון 3 לשנת 2011
2. עדכון תקציב 2011
3. אישור גביה של אגרת שמירה בשנת 2012 בסך 13 ש"ח
8. אישור דוח מבקר המועצה לשנת 2010 
יו"ר
:
 מבקר המועצה כדרכו עשה עבודה מקיפה ומעמיקה והגיש דוח מפורט בנושא חשוב 
                    ורגיש, הנחות בארנונה. הוקם צוות תיקון ליקויים מקצועי אשר טיפל בכל סעיפי 
                    ההמלצות כולל יישום התיקונים.

דפנה רבינוביץ :
האם כל הליקויים התקבלו ותוקנו?


תמיר
:
הצוות המקצועי ברשות המנכ"ל דנו בכל ההצעות וקבלו את המלצותיי. חלק מהליקויים 
                   טופל וחלק בהליך ביצוע.

דפנה רבינוביץ :
האם צוות הוועדה השתנה?


יו"ר
:
כן, ע"פ הנדרש הרכב הוועדה יהיה עם 2 חברי מועצה, יצחק שטרנברג ויוסי לוי.


יוסי
:
האם היועצת המשפטית היא אחד מהצוות המקצועי ויכולה להצביע?


תמיר
:
כן, ע"פ חוק היועץ המשפטי הוא קובע ובעל יכולת הצבעה, חברה מן המניין.


יו"ר
:
היא חברת וועדה ולא יועצת.


יוסי
:
האם אפשר לבדוק את הנושא?

עו"ד מורן דדשוב :
נשאלנו על הנושא והגשנו חוות דעת מפורטת בנושא.


יו"ר
:
אני מבקש לבדוק עם משרד הפנים: 1. מה הרכב הוועדה, האם מס' החברים ניתן לשינוי?







 2. האם היועמ"ש הוא חבר מן המניין ורשאי להשתתף בהצבעות?







 3. האם ניתן לקבל ייעוץ משפטי מהיועמ"ש החבר בוועדה?

מחליטים פה אחד

                      אישור דוח מבקר המועצה לשנת 2010 ופרוטוקול ועדת ביקורת מיום 10.11.11
                
9. מועדי ישיבות מליאה לשנת 2012
יו"ר
:
מציג את מועדי ישיבות המליאה לשנת 2012.

      מחליטים פה אחד

                 לאשר מועדי ישיבות המליאה לשנת 2012 

10. אישור פרוטוקול ועדת קשרי חוץ מיום 29.11.11
יו"ר
:
מציג פרוטוקול ישיבת ועדת קשרי חוץ המסכמת פעילויות המשלחות מיום 29.11.11.

       מחליטים פה אחד

              לאשר פרוטוקול ועדת קשרי חוץ מיום 29.11.11

11. עדכונים
     א.  גן החבל שלב ב' – הגדלת הסכם עם קבלן מבצע
יו"ר
:
במסגרת עבודות שדרוג גן החבל יש צורך בביצוע חיבור שביל יסמין לגן ובכדי לא לפגוע 
                    בטיב העבודה אנחנו מתבקשים להגדיל את ההסכם עם הקבלן המבצע בשטח. 


האם יש שאלות או הערות להסכם?

             מחליטים פה אחד

                  לאשר הגדלת הסכם עם קבלן מבצע בגן החבל שלב ב'

              ב. הסכם תרומה למצפור בגן החבל
יו"ר
:
מציג הסכם תרומה והנצחה של משפחת רובנר – צימט  על שם החייל אחיעד רובנר ז"ל 
                    שנהרג לאחרונה, המשפחה מבקשת להנציח את שמו במצפור גן החבל.

               מחליטים פה אחד

                     לאשר הסכם למצפור בגן החבל

הישיבה הסתיימה.

     שי אברהמי








גיל ליבנה

   מנכ"ל המועצה                                                                                               ראש המועצה

סימוכין: 100337

